# Lady Gaga

Lady Gaga (2017)
Unterschrift
D Lady Gaga z Stockholm, Schwede (2008)
D Lady Gaga uf ihre "Fame Ball"-Tour (2009)
D **Lady Gaga** (\* 28. März 1986 z New York City; birgerlig *Stefani Joanne Angelina Germanotta*) isch e US-amerikanischi Popsängeri un Songschryyberi.

Ihri erschten Ufdritt het si in dr Rockszene vu dr New Yorker Lower East Side gha. Bal het si ne Verdrag bi Streamline Records unterzeichnet, ere aagschlossene Plattefirma vu Interscope Records, wu anne 2007 grindet woren isch. Dert het si am Aafang fir verschideni andri Interscope-Musiker kompeniert wie d *Pussycat Dolls* un het dodermit d Ufmerksamkeit vum Akon gweckt, wu ihri stimmlige Fähigkeite gmerkt gha un si bi syym eigene Label Kon Live Distribution unter Verdrag gnuu het.

Ihre Debütalbum *The Fame* isch am 19. Augschte 2008 vereffentligt wore. S het positivi Rezensione iberchuu un isch uf Platz 1 chuu unter anderem z Kanada, z Eschtryych, z Dytschland un z Irland. Ihri erschte bode Singles *Just Dance* un *Poker Face*, wu vum RedOne co-produziert wore sin, sin wältwyti Nummer-eis-Hits wore. S Album het segs Grammy-Nominierige iberchuu un isch as beschts Electronic-/Dance-Album un as beschti Dance-Ufnahme uuszeichnet wore. Aafangs 2009 isch si im Vorprogramm vu dr New Kids on the Block un vu dr Pussycat Dolls ufdrätte un het ihri erscht Solotournee *The Fame Ball Tour* gmacht. Im Novämber 2009 isch ihre zweit Album *The Fame Monster* erschine, wu in e Deil Länder as Nejuflag vu ihrem Debütalbum erschine isch. Derzue het si ihri zwot Tournee *The Monster Ball Tour* aagfange.

D Lady Gaga losst sich vu Glam-Rock-Musiker ischpiriere wie em David Bowie un Queen, un vu Popmusiker wie Madonna un Michael Jackson. Si nännt au Modi as Ischpirationsquälle fir ihri Lieder un Ufdritt. Ihre Name het si glent us em Song *Radio Ga Ga* vu *Queen*, wu vum Roger Taylor gschribe.

## Läbe

D Stefani Germanotta wurde am 28. März 1986 im US-Bundesstaat New York as Chind vu italo-amerikanische Eltere uf d Wält chuu. Si het as Chind aagfange Klavier spile un het as Teenager scho eigeni Lieder gschribe. Mit 14 Johr het si ihri erschte Uftritt in New Yorker Clubs gha. Si isch uf d Maidlischuel *Convent of the Sacred Heart* gange, speter derno uf uf d *Tisch School of the Arts* an dr New York University. Mit 18 Johr het si as Stripperi gschafft, wel ihri Eltere si noch em Uuszug us em Elterehuus nit hän welle finanziäll unterstitze.

D Lady Gaga het zerscht Lieder fir andri gschribe, zem Byyspel fi d *Pussycat Dolls*, voreb si anne 2008 ihri erscht eige Vereffentlichung uusebrocht het. Mit ihre Debütsingle *Just Dance*, wu si vu *Akon* un *Colby O’Donis* unterstitzt woren isch, isch si glyy international in d Charts yygstige.

D Darstelligsform vu ihre Uftritt isch vu Chinschtler wie *David Bowie* un *Queen* inschpiriert, wu si as ihri persenlige Chunscht-Ikone aagit. D Sängeri fallt alsfurt uf dur ihri uusgfallene Outfits un Hoorkreatione. Ihri extravagante Bihnekoschtüm entwirft d Chinschtleri sälber.

Wu ihri erscht Single *Just Dance* z Auschtralie un z Kanada e Nummere-eis-Hit woren isch, isch ere in dr US-Charts no 18 Wuche dr Gump in d Top Ten un in dr Wuche 22 sogar uf Platz eis glunge. Aafangs 2009 isch d Single derno au Vereinigte Chenigryych e Nummere-eis-Hit wore. *Just Dance* isch 2009 fir e *Grammy* in dr Kategorii *Beschti Dance-Ufnahm* nominiert wore.

Au di zwot Singleuuskopplig *Poker Face* het zerscht z Auschtralie un z Neuseeland dr Spitz vu dr Charts erreicht un isch derno in e Hufe Länder wältwyt e Nummere-eis-Hit wore, näbe dr dytschsprochige Länder au in dr USA, z Großbritannie, z Norwege, z Schwede un z Finnland. Mit 13 Wuchen am Spitz het si z Dytschland di zweitmeischte Nummere-eis-Wuchen gha syter anne 2000. Derzue het des Lied e neje Rekord ufgstellt fir di meischte Aabelad-Verchaif z Dytschland.

Am 29. Mai 2009 het s Musikvideo zue *Paparazzi* Wältpremiere gha. Zerscht sin d Single un dr Clip nume z Großbritannie erschine. Am 26. Juni 2009 isch *LoveGame* z Dytschland erschine - no im glyche Monet het d Lady Gaga e Remix vum mit dr Band Marilyn Manson gmacht.

S Lied *Fashion* isch s erscht Mol fir dr Film *Shopaholic – Die Schnäppchenjägerin* vereffentligt wore. S isch uf em Soundtrack zum Film erschine.

Am 14. Septämber 2009 sin z New York d *MTV Video Music Awards* vergee wore, wu d Lady Gaga in nyyn vu insgsamt 14 Kategorie nominiert gsi isch. Si het drej Pryys gwunne: "Best New Artist" fir *Poker Face*, derzue „Best Art Direction“ un „Best Special Effects“ fir *Paparazzi*.

Am 20. November 2009 het d Lady GaGa ihre zweit Album vereffentligt in Form vun eme *Re-Release* vu ihrem Album „The Fame“ mit em Name „The Fame Monster“. Di erscht Single *Bad Romance* isch z Dytschland am 30. Oktober 2009 as digitale Download erschine. S datsächlig Vereffentlichungsdatum isch aber dr 27. Novämber 2009. Ihri Single „Bad Romance“ het am 18. Februar 2010 d 3-Millione-Marke bi dr digitale Downloads ibergumpt. Dodermit isch d Lady Gaga di erscht Sängeri, wu drej vu ihre Single („Bad Romance“, „Just Dance“, „Poker Face“) 3 Millione Mol im Internet verchauft het.

Dr zweete erfolgryyche Song us em neje Album isch d Zämmearbet mit dr Beyoncé bi *Telephone* gsi. Diräkt no dr Vereffentlichung vum Album isch si dodermit in d Charts yygstige un im Februar 2010 isch si dodermit uf Platz 1 vu dr US-Dancecharts chuu.

Am 1. Februar 2010 het d Lady Gaga dr Grammy iberchuu in dr Rubrik *Best Electronic/Dance Album* fir ihre Album *The Fame* un dr Grammy in dr Rubrik *Best Dance Recording* fir d Single *Poker Face*.

Am 16. Februar 2010 isch d Lady Gaga bi dr Brit Awards in däne Kategorie uuszeichnet wore: „Beschti internationali Chinschtleri“, „Beschte internationale Durbruch“ un in dr Chenigsdisziplin „Bescht Album vum Johr“. Si het ihre Ufdritt bi dr Brit Awards em verstorbene Modedesigner Alexander McQueen gwidmet.

Bi dr Verleihig vum Echo im März 2010 het si Uuszeichnig in dr Kategorie *Künstlerin International Pop/Rock*, *Bester Newcomer International* un fir *Poker Face* as „Hit des Jahres National/International“ iberchuu.

2010 isch d Lady Gaga z Berlin mit 4-fach Platin uuszeichnet wore fir iber 800.000 verchaufti Exemplar vu ihrem Album *The Fame* un *The Fame-Monster*.

In eme Interview in dr US-amerikanische Talkshow *Larry King Live* het d Germanotta 2010 gsait, ass an dr Autoimmunchranket *Lupus erythematodes* lyydet, wu scho eini vu ihre Dante dra gstorbe sej. D Wärt, wu vu dr Ärzt gmässe wore sin, dieje bi ihre no im Gränzberaich lige un s hebe si bi ihre no keini vu dr typische Symptom zeigt.

Syt 2011 isch si liiert mit em US-amerikanische Schauspiler un Model Taylor Kinney. Am 16. Februar 2015 het si uf Twitter un Instagram bekannt gee, ass dr Kinney un si sich am 14. Februar 2015 verlobt hebe.

2015 het si in dr 5. Stapfle vu dr erfolgryyche Serie *American Horror Story* e wichtigi Roll gspiilt. Fir ihri Laischtige as „The Countess“ het si under anderem e Golden Globe gwunne.

Anne 2016 isch si mit ihrem Lied *Til It Happens To You,* wu sich fir Opfer vu Vergwaltigunge yysetzt, fir e Grammy, en Oscar un en Emmy nominiert gsii. Un iber s sozial Netzwärch Instagram het si am 17. Augschte 2016 d Leadsingle *Perfect Illusion* us em Album *Joanne* aagchindet, wu am 21. Oktober 2016 uusecho isch.

Im Februar 2017 het si d Halbzit Show bim SuperBowl übernoh, wo als meist agluegts musikalischs Event vo jeh gilt.

2018 het si im Film A Star Is Born mitgspilt, wo dr Bradley Cooper het Regie gfüehrt. Dr Film isch sehr erfolgrich gsi und het ar Lady Gaga e Oscar-Nominierig als besti Houptdarstellerin und e Oscar-Gwinn füre best Filmsong für *Shallow* ibracht. Ir schwizer Jahreshitparade vo 2019 isch d'Lady Gaga 2 mal verträte gsi, mit *Shallow*, wo 10 Wuche ufem erschte Platz isch gsi, het si d'Liste agfüehrt u mit em Song *Always Remember Us This Way* d'Top 15 erreicht. Nachdäm si im Jahr 2009 dr Spitzeplatz ihr Jahreshitparade mit *Poker Face* het erreicht, isch si di einzigi Künstlerin wos ir Zitspanni vo 10 Jahr het gschafft zwöi Mal d'Nummer Eis z'belege. Im Dezämber 2018 het si äbefalls ihri Las Vegas Residänz *Enigma* gstartet wo eini vo de erfolgrichste Residänze isch.

Nach em grosse Erfolg wo si mit em Soundtrack zu *A Star Is Born, Shallow* und *Always Remember Us This Way* het gha, isch si 2020 für ne Swiss Music Award ir Kategorie "Best Hit International" nominiert worde.

## Diskografii

### Studioalbe

* *The Fame* (2008)
* *Born This Way* (2011)
* *Artpop* (2013)
* *Cheek to Cheek* (2014)
* *Joanne* (2016)
* *A Star Is Born Soundtrack* (2018)
* *Chromatica* (2020)
* *Harlequin* (2024)

### EP

* *The Cherrytree Sessions* (2009)
* *Hitmixes* (2009)
* *The Fame Monster* (2009)
* *A Very Gaga Holiday* (2011)

### Remixalbe

* *The Remix* (2010)
* *Born This Way – The Remix* (2011)

### Kompilatione

* *The Singles* (2010)
* *Born This Way – The Collection* (2011)

### Single

#### Solo Single

* *Just Dance* (2008)
* *Poker Face* (2009)
* *LoveGame* (2009)
* *Paparazzi* (2009)
* *Bad Romance* (2010)
* *Telephone* (2010)
* *Alejandro* (2011)
* *Born This Way* (2011)
* *Judas* (2011)
* *The Edge of Glory* (2011)
* *Yoü and I* (2011)
* *Marry the Night* (2013)
* *Applause* (2013)
* *Do What U Want* (2013)
* *G.U.Y.*  (2014)
* *Anything Goes* (2014)
* *I Can’t Give You Anything but Love* (2014)
* *Til It Happens to You* (2015)
* *Perfect Illusion* (2016)
* Million Reasons (2016)
* The Cure (2017)
* Shallow (2018)

#### as Gaschtmusikeri

* *Big Girl Now* (2008, mit New Kids on the Block)
* *Murder My Heart* (2008, mit Michael Bolton
* *Chillin* (2009, mit Wale)
* *Video Phone (Remix)* (2009, mit Beyoncé)
* *3-Way (The Golden Rule)* (2011, mit The Lonely Island und Justin Timberlake)
* *The Lady Is a Tramp* (2011, mit Tony Bennett)

## Uuszeichnige (Uuswahl)

**ECHO 2010: *Beste Künstlerin International*
* 2010: *Hit des Jahres 2009*
* 2010: *Beste Newcomerin International*

**People's Choice Awards 2010: *Favorite Pop Artist*
* 2010: *Favorite Breakout Artist*

**NRJ Music Awards 2010: *International Revelation of the Year*

**Meteor Music Awards 2010: *International Female*

**NME Awards 2010: *Bestes Outfit*
* 2010: *Schlechtestes Outfit*

**Swiss Music Awards 2010: *Best Song International*

**Brit Awards 2010: *Best International Female Artist*
* 2010: *Best International Breakthrough*
* 2010: *Album Of The Year (The Fame)*

**Grammy Awards 2010: *Best Dance Recording (Poker Face)*
* 2010: *Best Electronic/Dance Album (The Fame)*
* 2011: *Best Pop Vocal Album (The Fame Monster)*
* 2011: *Best Female Pop Vocal Performance (Bad Romance)*
* 2011: *Best Short Form Music Video (Bad Romance)*
* 2015: *Best Traditional Pop Album (Cheek To Cheek)*
* 2018: *Best Pop Solo Performance (Joanne (Where Do You Think You're Going (Piano Version)))*
* 2018: *Best Song Written for Visual Media (Shallow)*
* 2018: *Best Pop/Duo Group Performance (Shallow)*
* 2019: *Best Compilation Soundtrack for Visual Media (A Star Is Born Soundtrack)*
* 2019: *Best Song Written for Visual Media (I'll Never Love Again (Film Version))*

**MTV Europe Music Awards 2009: *Best New Artist*

**MTV Video Music Awards 2009: *Best New Artist (Poker Face)*
* 2009: *Best Special-Effects (Paparazzi)*
* 2009: *Best Art-Direction (Paparazzi)*
* 2010: *Video of the Year“ (Bad Romance)*
* 2010: *Best Pop Video“ (Bad Romance)*
* 2010: *Best Female Video“ (Bad Romance)*
* 2010: *Best Collaboration“ (Telephone) (mit Beyoncé)*
* 2010: *Best Dance Music Video“ (Bad Romance)*
* 2010: *Best Choreography“ (Bad Romance)*
* 2010: *Best Direction“ (Bad Romance)*
* 2010: *Best Editing“ (Bad Romance)*

**World Music Awards 2010: *Wältbeschti wyybligi Pop-Rock-Chinschtleri*
* 2010: *Wältbeschti Newcomeri*
* 2010: *Wältbeschti Single“ (Poker Face)*
* 2010: *Wältbescht Album“ (The Fame)*
* 2010: *Best Selling Artist of America*

**Latin American MTV Video Music Awards 2009: *Song of the Year (Poker Face)*
* 2009: *Best New International Artist: Lady Gaga*

**MuchMusic Video Awards 2009: *Best International Artist Video (Poker Face)*

**Teen Choice Awards 2009: *Choice Music:Hook Up: Lady Gaga: "Just Dance"(with Colbie O` Donis)*

**TMF Awards 2009: *Best Female Artist International: Lady Gaga*
* 2009: *Best Pop International: Lady Gaga*
* 2009: *Best New Artist International: Lady Gaga*

**Channel [V] Thailand Music Video Awards 2009: *Popular International Music Video: Lady Gaga: "Poker Face"*
* 2009: *Popular International Artist: Lady Gaga*

**Eska Music Awards 2009: *Best New Artist: Lady Gaga*

**International Dance Music Awards 2009: *Best Break-Through Artist (Solo): Lady Gaga*
* 2009: *Best Pop Dance Track: Lady Gaga: "Just Dance"(with Colby O`Donis)*

**Billboard Awards 2009: *Rising Star: Lady Gaga*

### Uuszeichnige fir Musikverchaif

|  |  |  |
| --- | --- | --- |
| **Doppel-Platin-Schallplatte Dytschland:
	+ 2009: fir d Single „Poker Face“
	+ 2010: fir s Album „The Fame“ (2x + 1 Gold)
* Eschtryych:
	+ 2009: fir s Album „The Fame“
* Schwyz:
	+ 2009: fir s Album „The Fame“
	+ 2009: fir d Single „Just Dance“  (mit Colby O'Donis)
	+ 2009: fir d Single „Poker Face“
* USA:
	+ 2009: fir s Album „The Fame“
	+ 2009: fir d Single „Just Dance“ (2x) (mit Colby O'Donis)
	+ 2010: fir d Single „Poker Face“ (2x)
* Großbritannie:
	+ 2009: fir s Album „The Fame“ (2x)
 | **Platin-Schallplatte USA:
	+ 2010: fir d Single „LoveGame“
	+ 2010: fir d Single „Paparazzi“
	+ 2010: fir d Single „Bad Romance“
* Großbritannie:
	+ 2009: fir d Single „Just Dance“
	+ 2009: fir d Single „Poker Face“
 | **Goldene Schallplatte Dytschland:
	+ 2009: fir d Single „Just Dance“
	+ 2009: fir d Single „LoveGame“
	+ 2010: fir d Single „Paparazzi“
	+ 2010: fir d Single „Bad Romance“
* Eschtryych:
	+ 2009: fir d Single „Poker Face“
* USA:
	+ 2009: fir s Album „The Fame Monster“
* Großbritannie:
	+ 2009: fir d Single „Paparazzi“
	+ 2009: fir d Single „Bad Romance“
 |

## Weblink

 **Commons: Lady Gaga** – Sammlig vo Multimediadateie
* Websyte (*ängl.*)
* Websyte (*dt.*)
* Lady Gaga bi laut.de (dytsch)
* Lady Gaga in de Internet Movie Database (änglisch)
* Yytrag bi Allmusic (*ängl.*)
* Dytschsprochigi Chisnchtlerbschrybig vu dr Lady Gaga bi musik-base.de

## Fueßnote

|  |  |
| --- | --- |
|  | Dä Artikel basiert uff ere fräie Übersetzig vum Artikel „Lady\_Gaga“ vu de dütsche Wikipedia. E Liste vu de Autore un Versione isch do z finde. |